દ્રોણનો વધ કરવું આવશ્યક છે અને ઋજુયુદ્ધથી તે સાધી શકાશે નહીં; ‘યોગ’ની આ પાર્શ્વભૂમિ ધ્યાનમાં લેવા છતાં કૃષ્ણનો આ ‘યોગ’ છક કરનારો છે. પ્રતિપક્ષનું મર્મસ્થાન ઓળખવું અને બરાબર તે જ જગ્યાએ પ્રહાર કરવો એ યુદ્ધમાં અવૈધ નથી. કૃષ્ણના ‘યોગ’માંનો છક કરી નાખનારો ભાગ છે – પ્રતિપક્ષના મર્મસ્થાને પ્રહાર કરવાની કૃષ્ણે સૂચવેલી પદ્ધતિ. એ પદ્ધતિમાંનાં બુદ્ધિચાપલ્યની પ્રશંસા કરવી, નિર્ઘૃણતાથી સ્તબ્ધ થવું, કે કૌટિલ્યનો ધિક્કાર કરવો, એની ગમ પડતી નથી.